open-index/open-wikipedia-markdown huggingface dataset:
Liste over fylker i Vest-Virginia

**Liste over fylker i Vest-Virginia**. Det er 55 fylker i den amerikanske delstaten Vest-Virginia.

## Referanser
Robert Graves

**Robert von Ranke Graves** (født 24. juli 1895 i Wimbledon i London, død 7. desember 1985 i Deyá på Balearene) var en britisk dikter, oversetter og romanforfatter. Gjennom sitt lange liv produserte han mer enn 140 bøker.

## Liv og virke
### Bakgrunn
Han var sønn av den engelsk-irske forfatteren Alfred Perceval Graves og yngre halvbror til forfatteren Philip Perceval Graves. Historikeren Leopold von Ranke var hans mors onkel.

### Forfatterkarriere
Hans første bok ble utgitt i 1916, mens han selv kjempet på vestfronten. Ut over 1920-tallet utgav han en rekke diktsamlinger og bøker om poesi. Han bosatte seg på Mallorca i 1929, og der ligger han også begravet.

Blant hans mest kjente verk er romanen *I, Claudius* (1934) som gjennom *[[Jeg, Claudius (TV-serie)|tv-serien]]* med samme navn (fra 1976) vant et stort pulikum. Mens disse utgivelsene førte til et kommersielt gjennombrudd, var diktene hans stort sett forbeholdt et mindre publikum. I 1948 utkom *The White Goddess*, en essayistisk undersøkelse av gammel europeisk mytologi og poesi. Han er også kjent for et mye brukt kompendium i gresk mytologi, *Greek Myths*, utgitt av Penguin Books første gang i 1955 – ispedd forfatters ofte fantasirike tolkninger. Graves utga i alt over 140 enkelttitler innen en rekke sjangre, men utover sin poesi vil han nok bli husket best for sine historiske romaner og bøkene om mytologi.

Graves var 1961-1966 professor i lyrikk i Oxford.

Graves' forfatterskap har hatt innflytelse blant annet på W.H. Auden, Philip Larkin, Ted Hughes og Bob Dylan.

Et utvalg av Graves' dikt ble gjendiktet på norsk av Ulrik Farestad og utgitt av Bokvennen Forlag i 2010.

### Barn
Robert Graves hadde åtte barn. Med sin første hustru Nancy Nicholson fikk han Jennie (som giftet seg med journalist Alexander Clifford), David (som ble drept i andre verdenskrig), Catherine (som giftet seg den kjernefysiske forskeren Clifford Dalton), og Sam. Med sin andre hustru, Beryl Graves (1915–2003), fikk han William, Lucia (også oversetter), Juan og Tomás (forfatter og musiker).

## Priser (utvalg)
*  – Hawthornden Prize for *I, Claudius*

## Referanser


## Eksterne lenker
* 
* 
* 
* 
* 
*  Farestad, Ulrik: ''I gudinnens grep'' – om Robert Graves, *Retrogarde.org*, Aorta #15
*  Robert Graves Trust and Society Information Portal
*  Portrett hos ''Poetry Foundation''
*  Profile, poems written and audio at ''Poets.org''
*  Portrett, dikt, både skrevne og lydfiler hos ''Poetry Archive''
*  Galleri av Graves' portretter, ''National Portrait Gallery'', London
Armpadder

* *[[Pseudobranchus]]*
* *[[Siren]]*

**Armpadder** er en gruppe av salamandere som omfatter fire ganske eiendommelige arter. 

Armpaddene mangler både bakben og bekken og har bare forben. De har ytre gjeller hele livet som har store vedheng. De er nært knyttet til vann. Når de kommer opp på land, kan de lage tydelige lyder. 

De graver furer på sjøbunnen hvor de gjemmer seg. De tar fisk, insekter og andre virvelløse dyr.

De legger sine egg på bladene til vannplanter.

## Eksterne lenker
*
Kalv Arnesson

**Kalv Arnesson** varm født omkring 990 og døde omkring 1051. Han var en norsk vikinghøvding. 

Skalden Bjarne Gullbrarskald laget diktet Kálfsflokkr i 1050 eller 1051 som forteller om Kalv Arnessons liv. Det er den viktigste kilden til hans liv.

## Familie
Kalv var sønn av lendmann Arne Armodsson og Tora Torsteinsdatter. Han var bror av Finn Arnesson og Torberg Arnesson, og hadde også fire andre brødre.

Han var gift med Sigrid Toresdatter. Hun var datter av Tore fra Bjarkøy (i dagens Troms) og kom fra en av de mektigste ættene i Hålogaland. 

Kalv Arnesson bodde på gården Egge på Eggesåsen i Steinkjer. 

## Kalv som kriger
Han var med kong Olav Haraldsson i slaget i Boknafjorden der Erling Skjalgsson ble drept omkring 1027. 

Kalv var først blant støttespillerne til kong Olav Haraldsson, men etter at Olav ble avsatt i 1028, sluttet Kalv seg til den danske kongen Knud den store. Kalv spilte en viktig rolle som leder i den siste fasen av motstanden mot Olav Haraldsson, frem til kongens fall i slaget på Stiklestad i 1030. Sagaene oppgir Kalv som en av Olavs drapsmenn. Noe senere var Kalv blant dem som gjorde mest for at Olavs sønn, Magnus den gode, skulle bli norsk konge.

Kalv skal sammen med Tore Hund og Hårek fra Tjøtta ha ledet bondehæren i slaget på Stiklestad. Ifølge sagaene skal Kalv også ha gitt kongen ett av hans tre banesår. Skalden Bjarne sier derimot ikke annet enn at han «kjempet modig inntil kongen var falt», og Sigvat skald navngir i et av sine kvad Tore Hund som kongens banemann. I Olav den helliges helgenvita, slik det foreligger i Gammelnorsk Homiliebok, er det Kalv Arnesson som navngis som helgenkongens hovedmotstander. I den nye versjonen som erkebiskop Øystein Erlendsson lot utarbeide omkring 1170, er Kalvs navn tatt ut og erstattet med Knud den store. Det har åpenbart sammenheng med det politiske motsetningsforholdet mellom det norske og det danske kongedømmet i 1160-årene, og endrer ikke det forræderbildet av Kalv som dominerer i den kirkelige tradisjonen. I lys av dette er det for så vidt bemerkelsesverdig at sagaene stort sett klarer å tegne et nøkternt historisk bilde av ham.

Kalv dro utenlands (til Irland og Hebridene) og var der i mange år. Etter 1050 lot kong Harald Hardråde ham få komme hjem, men forsoningen var knapt ærlig ment fra kongens side. Han sendte i alle fall Kalv i døden under militære operasjoner i Danmark kort tid etterpå, på en måte som Kalvs bror Finn Arnesson oppfattet som svikefull og som førte til Finns brudd med kongen.

## Referanser


## Eksterne lenker
* Heimskringla – Magnus den godes saga, blant annet om Kalv Arnesson
Skybase

**Skybase** er høyden fra bakken til bunnen av en sky. Den er vanligvis uttrykt i meter over jordoverflata, eller det tilsvarande trykknivået i hPa.

## Målinger

Høyden på skybasen kan estimeres ut fra målinger av lufttemperaturen og fukten på overflaten. I dag har vi i tillegg moderne automatiserte instrumenter som kan måle høyden til skybasen med et lasersystem kalt skyhøydemåler. 

## Vær og klima

De fleste skyer har mer eller mindre samme skybase innenfor samme luftmasse, fordi de termodynamiske forholdene som avgjør høyden til skybasen stort sett er homogene over store områder. Dette er ikke tilfelle for skytopper, som kan variere stort fra sky til sky siden høyden på skyen er avhengig av den lokale konveksjonen. 

Skyer påvirker strålingsforholdene i atmosfæren. I det termale spektralområdet er vann et godt absorpsjonsmiddel (og kan dermed også stråle mye ifølge Kircchoffs lov om varmestråling). Dermed utveksler skyer varmestråling mellom basen og jordoverflaten under skyen ved å absorbere og tilbakestråle infrarød stråling. 

Skybasen er en viktig meteorologisk faktor for luftfartssikkerhet, siden de avgjør om piloter må bruke visuelle flygeregler (Visual Flight Rules, VFR) eller må følge instrumentflygeregler (IFR) når de skal ta av eller lande. 

## Litteratur

* Huschke, Ralph E. (1959) *Glossary of Meteorology*, American Meteorological Society, Boston, Second printing-1970.
* McIntosh, D. H. (1972) *Meteorological Glossary*, Her Majesty's Stationery Office, Met. O. 842, A.P. 897, 319 p.

## Eksterne lenker
* Minimumkrav for VFR-flyging.
Hancock County (Vest-Virginia)

**Hancock County** er et fylke i den amerikanske delstaten Vest-Virginia. Det ligger i lengst nord i staten og grenser mot Brooke County i sør. Det har også grense mot delstatene Ohio i nord og vest og mot Pennsylvania i øst.

Hancock Countys totale areal er 216 km² hvorav 14 km² er vann, det er det minste fylket i Vest-Virginia. I 2000 hadde fylket 32&nbsp;667 innbyggere og administrasjonssenteret ligger i New Cumberland.

Fylket ble grunnlagt i 1848 av fra land fra Brooke County og er oppkalt etter John Hancock som var den første som signerte USAs uavhengighetserklæring. 

## Eksterne lenker
*
Altostratus undulatus

**Altostratus undulatus** eller **bølgeskyer** er en lav altostratussky med bølger på undersiden. Disse bølgene er vanligvis vanskelig å få øye på. Bølgene oppstår som regel i forbindelse med vindskjær i skybasen. Dette skjer når et luftlag strømmer over et annet luftlag med forskjellig fart eller retning (eller begge deler), og er et eksempel på Kelvin-Helmholtz-instabilitet. Der bølgen stiger vil det bli dannet skyer, og der bølgen synker vil skyen løses opp. Hvis det er forholdsvis lite fukt i luftlaget kan det av og til bare bli dannet skyer på bølgetoppene. Bølgene går som regel parallelt, men kan også blande seg sammen hvis de kommer fra forskjellige retninger (kalt biundulatus). Disse skyene er som regel for tynne til å danne nedbør, men er et tegn på turbulent luft. Vanligvis er ikke denne turbulensen til stor hinder for flytrafikken.
Skytopp

En **skytopp** (eller toppen av en sky) er den øverste synlige delen av en sky. Den blir vanligvis uttrykt i meter over jordoverflata eller lufttrykket i skytoppen i hPa.

## Målinger

Skytopphøyden kan vi estimere fra bakken ved triangulering, men denne metoden kan bare brukes når man kan se hele isolerte skyer et stykke fra observatøren. Av instrument kan radar brukes til å måle høyden på skytoppen. 

En alternativ, men dyrere metode, er å bruke observasjoner fra luften, enten visuelt eller med instrument som skyhøydemålere. Denne teknikken er nyttig når man skal måle individuelle skyer og for å kontrollere hvor nøyaktig andre metoder er, men det blir svært vanskelig å kontinuerlig overvåke skyer over store områder. 

Skytopphøyden kan også måles fra satellitter, gjennom stereofotogrammetri (som bruker to bilder fra forskjellige vinkler) eller ved å omforme temperaturmålinger til å estimere høyden. 

## Påvirkning på vær og klima

I konvektive skyer er det vanligvis styrken på konveksjonen som avgjør hvor høy skyen kan bli. Dette kan igjen være avhengig av faktorer på overflaten, særlig transport av varme og vanndamp fra overflaten til atmosfæren. Skytopphøyden varierer ofte mye mer, og er mer ujevn enn det skybasen er. 

Stråling i atmosfæren er sterkt påverket av skyer. Skyalbedo er direkte avhengig av størrelsen og formen til skypartiklene, i tillegg til om partiklene er av flytende vann eller iskrystaller, og disse faktorene er igjen avhengig av skyhøyden.  Vann absorberer og sender tilbake stråling. Derfor blir skytoppene avkjølt ved at infrarød stråling går ut i atmosfæren. Men jo høyere skytoppen er jo kaldere er partiklene i skyen, og dermed blir det sendt ut mindre infrarød stråling jo høyere skyen er. 

## Eksterne lenker

* Hjemmesiden for satellitten MISR
* Måleinstrument
HMS «Ajax» (1934)

**HMS «Ajax»** var en britisk krysser mest kjent for sin deltagelse i slaget ved Rio de la Plata (Battle of River Plate) i 1939 hvor hun deltok i kamp med det tyske lommeslagskipet «Admiral Graf Spee». HMS «Ajax» tok 7 direkte treff fra «Admiral Graf Spee» og var ikke tilbake i tjeneste før i juli 1940, denne gangen i Middelhavet. 11. og 12. oktober var hun i kamp med en italiensk flåte i slaget ved Kapp Passero, og senket to torpedobåter og skadet en jager.

Mesteparten av sin tjeneste under den andre verdenskrig tilbrakte hun i Middelhavet, hvor hun var engasjert i flere trefninger, med unntak av landingene i Normandie i 1944 hvor hun deltok utenfor Gold Beach. Hun så lite tjeneste etter den andre verdenskrig og ble hugd opp i 1949.

## Referanser
Brooke County

**Brooke County** er et fylke i den amerikanske delstaten Vest-Virginia. Det ligger nord i staten og grenser mot Hancock County i nord og mot Ohio County i sør. Det har også grense mot delstatene Ohio i vest og Pennsylvania i øst.

Brooke Countys totale areal er 239 km² hvorav 9 km² er vann. Det er det nest minste fylket i Vest-Virginia. I 2000 hadde fylket 25&nbsp;447 innbyggere og administrasjonssenteret ligger i Wellsburg.

Fylket ble grunnlagt i 1796 av fra land fra Ohio County og har fått sitt navn etter guvernør Robert Brooke. 
## Eksterne lenker
*
Otto Chr. Dahl

**Otto Christian Dahl** (født 15. juli 1903 i Namsos, død 11. november 1995 i Stavanger), var en norsk Madagaskar-misjonær, språkforsker og statsstipendiat. 

Han hadde examen artium ved Kongsgård skole i Stavangerfra 1924, ble cand.theol. i 1927 og ordinert samme år. Han var i ett år bibliotekar ved Misjonsskolen i Stavanger, før han i 1929 reiste til Madagaskar som misjonær for Det norske misjonsselskap (NMS). Han arbeidet på Madagaskar, med enkelte avbrudd, fram til 1957. Han var misjonens tilsynsmann på Vest-Madagaskar 1952–57, og president i Den gassiske lutherske kirke 1955–57. Han var lærer på Misjonsskolen 1948–49, og arbeidet som misjonssekretær i NMS 1958–66.

Dahl studerte lingvistikk i Oslo 1935–37, 1947–48 og 1950–52. Dessuten i Hamburg 1937 og i London 1950. Han ble dr.philos. i 1952 på avhandlingen *Malgache et maanjan: Une comparaison linguistique* (Gassisk og maanjan: En lingvistisk sammenligning). Han har blitt karakterisert som «trolig verdens fremste kjenner av det gassiske språket». Dahls arbeid med språket, og sammenligningen mellom gassisk og maanjan fikk ham blant annet til å lansere teorien om at Madagaskar ble befolket ca. år 400 e.Kr. av maanjantalende folk fra området rundt Tamianglayang på det sørvestlige Kalimantan (Borneo).

Dahl ble utnevnt til statsstipendiat i 1967. Han ble utnevnt til ridder av Madagaskars nasjonalorden i 1979, til offiser i 1984, kommandør i 1989, og til storoffiser i 1995. Han ble også tildelt Kongens fortjenstmedalje i gull. Han var medlem av Académie Malgache fra 1941 og av Det norske vitenskapsakademi fra 1957.

Dahl hadde fem barn, blant dem misjonær og professor ved Misjonshøgskolen Øyvind Dahl.

## Referanser


## Litteratur
* Dahl, Øyvind (ed.). *Language – A Doorway between Human Cultures: Tributes to Dr. Otto Chr. Dahl on his Ninetieth Birthday*, Oslo: Novus Forlag, 1993. har bibliografi over Dahls arbeider. ISBN 82-7099-205-4
* Blust, Robert , 1996, «In Memoriam: Otto Christian Dahl, 1903-1995», I: *Oceanic Linguistics* 35:1-5.
* Biografi I: *Prester i den norske kirke*. Oslo, 1990 ISBN 82-543-0454-8
* Aartun, Kjell. «Minnetale over dr. philos. Otto Chr. Dahl holdt ... den 8. februar 1996». I: *Årbok / Det norske videnskaps-akademi 1996*.
* Eide, Egil S. *Nekrolog*. I: Aftenposten, 27.11. 1995
* Klassekampen, 22.9. 2001
* Dahl, Otto Chr. «Misjon og kultur» I: *Kirke og kultur*, 1948 
* norart 14 artikler av Dahl
* sambok 21 bøker og særtrykk av Dahl
Böhmen ligger ved havet

***Böhmen ligger ved havet*** er tittelen på en diktsamling av Ingeborg Bachmann utgitt i norsk gjendiktning ved Karin Haugane, utvalgt av Sverre Dahl. Samlingen omfatter vel halvparten av Bachmanns lyriske produksjon.

Tittelen viser til landskapet Bøhmen, som ligger i Sentral-Europa og ikke ved havet, og spiller trolig på Shakespeares skuespill *[[Vintereventyret]]*, hvor dikteren legger deler av handlingen til *Bøhmens kyst*.
HMNZS «Leander»

**HMNZS** «**Leander**» var en britisk krysser. Den ble utlånt til New Zealand ved begynnelsen av den andre verdenskrig og ble brukt til eskorte av konvoier frem til begynnelsen av 1941. Ble sendt til Basra under opprøret i april 1941, men ble ikke brukt og ble overført til middelhavsflåten i juni. På slutten av 1941 ble hun igjen overført til New Zealand og deltok i flere kampanjer frem til hun ble truffet av en torpedo under en trefning med japanske destroyere i juli 1943, som kostet 26 soldater livet. HMS Leander ble hardt skadet og reparasjoner holdt henne utenfor resten av krigen. Hun ble tilbakeført til den britiske marine i 1945 og hogd opp i 1950.

## Referanser
John Hancock

**John Hancock** (født  død 8. oktober 1793) var den første personen som signerte USAs uavhengighetserklæring.

Flere delstater i USA har fylker som heter Hancock County og er oppkalt etter ham; Georgia, Illinois, Indiana, Iowa, Kentucky, Maine, Mississippi, Ohio, Tennessee og Vest-Virginia.

Fordi hans signatur er så prominent på uavhengighetserklæringen &ndash; den er både den første og den største &ndash; har *hancock* blitt et slanguttrykk for *signatur* i USA.

## Referanser


## Eksterne lenker
* 
*
Social Democratic and Labour Party

**Social Democratic and Labour Party** (**SDLP**, irsk **Páirtí Sóisialta Daonlathach an Lucht Oibre**) er et nasjonalistisk og sosialdemokratisk parti i Nord-Irland. 

SDLP har lenge vært det største nasjonalistiske partiet, men etter at Den provisoriske IRA erklærte våpenhvile har Sinn Féin blitt større. Den viktigste forskjellen mellom de to var at Sinn Féin støttet bruk av våpenmakt, mens SDLP konsekvent har fordømt terrorisme. 

Partiet er i Europaparlamentet tilknyttet Det europeiske sosialdemokratiske parti. Ungdomspartiet er SDLP Youth. 

Pr. 2006 har partiet 3 representanter i det britiske underhuset og 18 i Den nordirske forsamling.

## Referanser


## Eksterne lenker
* 
*
Paddy Wilson

**Patrick Gerard Wilson** (født 1933, død 25./26. juni 1973) var en nordirsk politiker. 

Wilson var senator for Social Democratic and Labour Party (SDLP) i Stormontparlamentet inntil dette ble oppløst i 1972, og satt i bystyret i Belfast for samme parti. 

I 1973 ble han hugget ned og fikk strupen skåret over av John White, et medlem av Ulster Freedom Fighters (UFF). Hans sekretær Irene Andrews fikk brystene skåret av i angrepet. Mordet og angrepet på hans sekretær regnes som en av de mest brutale hendelser under konflikten i Nord-Irland.
Phil Marsh

**Phil Marsh** (født 15. november 1986 i St Helens i Merseyside) er en engelsk fotballspiller. Han spiller for klubben Hyde United. Marsh er spiss.

Marsh spilte tidligere for Manchester United FCs akademi- og reservelag. I løpet av 2005/06-sesongen ble Marsh fast for reservelaget, der han ble brukt som høyreback. Marsh spilte i Man Utds 2-1-seier borte mot Crewe Alexandra i Ligacupen. Han startet på topp sammen med Alan Smith og hadde drakt nummer 41. Han ble byttet ut til fordel for Michael Barnes ved pause.

Den 8. juni 2007 ble Marsh løst fra kontrakten sin med Manchester United. Han var deretter innom Blackpool og Northwich Victoria, før han gikk til Hyde.

## Karriere som spiller (alle turneringer)
*Per [[10. juli]] [[2007]]*

## Referanser


## Eksterne lenker
*
Michael Barnes

**Michael Barnes** (født 24. juni 1988 i Chorley) er en engelsk fotballspiller. Michael ble oppdaget av Manchester United da han spilte for Conference North-laget Lancaster City i FA Youth Cup. Etter et seks uker langt vellykket prøvespill i klubben ble den unge spissen Manchester United-spiller ved juniorakademiet i januar 2006. Han har hatt flere opptredener for Manchester Uniteds suksessrike reservelag. Sommeren 2008 forlot Barnes United, etter at han ikke ble tilbudt noen ny kontrakt.

## Karriere som spiller (alle turneringer)
*Per [[14. juli]] [[2008]]*

## Eksterne lenker
* 
* Michael Barnes' profil på united.no
* Michael Barnes' profil på manutd.com (engelsk)
Altocumulus

**Altocumulus** eller **rukleskyer** er en skytype bygd opp av lag eller flak av kuleformede skydotter eller ruller. Hvert enkelt element er større og mørkere enn elementene i cirrocumulus, men mindre enn dem i stratocumulus.

Skyene hører til klassen mellomhøye skyer, og blir dannet mellom 2000 og 5500 meters høyde. Ofte ser man skyene foran en kaldfront, og i enkelte områder kan de på varme og fuktige sommermorgener være et tegn på at det kan utvikles tordenskyer senere på dagen.

Skyene består for det meste av underkjølte vanndråper, men i svært lave temperaturer kan de også inneholde iskrystaller. På samme måte som med altostratus blir disse skyene dannet ved heving av store luftmasser, etterfulgt av kondensasjon. Forskjellen er at altocumulus blir påvirket av instabilitet i den omkringliggende atmosfæren, og den stigende luften danner de små cumulusaktige skydottene. Hvis skyene er tykke nok kan de av og til føre til litt regn, og det er som oftest også et tegn på at en front er like om hjørnet, særlig hvis skydekket har blitt tykkere i løpet av dagen.

Ofte kan man ha både altocumulus og altostratus samtidig på himmelen og de kan dekke svære områder, særlig i forbindelse med fronter.

Det finnes flere varianter av altocumulusskyer: 
* Altocumulus undulatus
* Altocumulus makrellsky
* Altocumulus castellanus
* Altocumulus lenticularis, se Fjellbølger


Fil:Altocumulus15.jpg|Altocumulus sett fra romferge. 
Fil:Altocumulus clouds4 - NOAA.jpg|Altocumulus
Fil:Altocumulus clouds8 - NOAA.jpg|Altocumulus


## Eksterne lenker
* 
* Bilder av altocumulus 
* [Flere bilder](http://ww2010.atmos.uiuc.edu/(Gh)/guides/mtr/cld/cldtyp/mdl/altcu.rxml)
Venchi

**Venchi** er en italiensk sjokoladeprodusent av grunnlagt av sjokolademakeren Silvano Venchi. Etter etableringen i Torino tidlig i 1878, oppnådde selskapet umiddelbart popularitet i Italia med sin *Nougatine*: små søtsaker laget av knuste og karamelliserte hasselnøtter trukket med mørk sjokolade. Selskapets produkter følger typiske regionale oppskrifter. Mange av de 250 produktene lages fortsatt for hånd og produseres etter behov i 3-ukers sykluser, som for eksempel Gianduiasjokoladen, som lages av hasselnøtter kun fra Piemonte (en beskyttet geografisk betegnelse.

Til sjokoladeproduksjonen bruker **Venchi** kakao fra plantasjene i Sentral- og Sør-Amerika, og Afrika, destillert rom fra Kariben, og ekte vanilje. Det sies at Piemonte-hasselnøttenes spesielle smak og kvalitet gjør at smaken av nøtter og sjokolade smelter sammen helt uten bitterhet, noe som ellers er typisk for sjokolade med nøtter. **Venchi** sjokolade inneholder ikke animalsk fett, kolesterol eller hydrogenert fett, eller kunstige tilsetningsstoffer.

## Produkter
Vareutvalget deles inn flere produktlinjer: Originale oppskrifter (som lages etter de gamle Venchi oppskriftene), Klassiske oppskrifter (som er typiske for Piemonte-regionen), prestisjeoppskrifter, Cuor di Cacao-oppskrifter som består av ren mørk sjokolade, og sukkerfri oppskrifter. 

## Eksterne lenker
* Sjokolade Venchi i Norge
* EuroChocolate-festivalen
Lee Crockett

**Lee Crockett** (født 4. oktober 1987 i Peterborough) er en engelsk fotballspiller. Lee er for øyeblikket tredjeårs skolegutt i Manchester Uniteds ungdomsakademi. Han er målvakt og har spilt for både U18-laget og reservelaget i Manchester United. I løpet av sitt første år i akademiet ble Lee førstevalg for målvaktplassen på U18-laget. Men etter å ha vært ute med kragebensbrudd har han aldri klart å ta tilbake plassen fra Ron-Robert Zieler på fast basis.

## Karriere som spiller (alle turneringer)

## Eksterne lenker
* Lee Crocketts profil på manutd.com (engelsk)
HMS «Neptune» (1933)

**HMS** «**Neptune**» var en britisk krysser.

Skipet var ved utbruddet av den andre verdenskrig stasjonert i det sørlige Atlanterhav. I mai 1940 ble hun overført til Middelhavet og deltok i bombardementet av Bardia i juni. «Neptune» deltok i jakten på forsyningsskipene til «Bismarck» i juni 1941 og senket en av dem med en torpedo. Skipet ble overført til Malta i november 1941 for å hindre aksemaktenes forsyningslinjer til Nord-Afrika. Den 19 desember 1941 gikk hun inn i et minefelt, detonerte fire miner og sank med hele mannskapet unntatt en.
Altocumulus undulatus

**Altocumulus undulatus** er middelhøye altocumulusskyer som blir dannet i 2000-5500 meters høyde. Forskjellen på disse skyene og vanlig altocumulus er små bølger eller «krusninger» i skylaget. Hvert enkelt element eller skydott er større og mørkere enn elementene i cirrocumulus, men mindre enn de i stratocumulus. 

Skyene kan dekke hele himmelen eller vise seg i flak. Tykkheten på skyene er som regel mindre enn 100 m, men hvis skyene er tilstrekkelig tykke kan de produsere regn eller snø. 

Som med andre altocumulusskyer oppstår de gjennom hele året, og er som regel et tegn på at et frontsystem nærmer seg. 

Skyene oppstår på samme måte som vanlige altocumulus: Store luftmasser blir hevet og kondenserer til skyer. I tillegg til at instabilitet i luften danner de kuleformede skydottene, fører vindskjær (en endring med høyden av farten eller retningen til luftstrømmene i skyen) til at det oppstår bølger i lufta som strømmer gjennom skyene. 

Prosessen bak denne bølgedanningen er den samme som for altostratus undulatus. 

## Eksterne lenker
* Flere altocumulusbilder
* Australsk skyatlas
HMS «Orion» (85)

**HMS** «**Orion**» var en britisk krysser. Den var stasjonert i Karibien ved utbruddet av den andre verdenskrig. «Orion» ble overført til Middelhavet i 1940. I juni deltok den i bombardementet av Bardia som flaggskip for den 7. krysserskvadron. 29. mai 1941 ble hun alvorlig skadet av bomber og returnerte ikke til operativ tjeneste før i januar 1943, hvor den sluttet seg til den 15. krysserskvadron i Middelhavet. «Orion» gav ilddekning ved landgangene på Sicilia og Salerno. Den ble brakt hjem for å delta i landingene i Normandie i juni 1944 hvor hun tjenestegjorde med «Styrke K» utenfor Gold Beach. «Orion» ble igjen overført til Middelhavet og deltok i frigjøringen av Aten.

«Orion» ble hogd opp i 1949.
Altocumulus castellanus

**Altocumulus castellanus** eller bare **castellanus** er en type middelhøy sky og er en variant av altocumulus. Navnet kommer av de opptårnede utskuddene som bølger seg oppover fra skybasen. Skybasen kan variere fra 2000 til 5500 meter. 

Castellanusskyer er bevis på midttroposfærisk instabilitet og stor adiabatisk temperaturendring i høyere nivå. De oppstår som regel når et kaldere luftlag strømmer inn over et område med altocumulusskyer. Dette medfører instabilitet, og luftbobler begynner å stige fra skybasen. Kondensasjon i disse boblene skaper castellanuseffekten. 

Skyene kan være tegn på dårligere vær, og hvis konveksjon fra overflaten rekker opp til det midttroposfæriske ustabile laget, kan castellanusskyene utvikle seg videre til cumulonimbusskyer og tordenvær. På grunn av dette er meteorologer alltid på vakt når det blir observert castellanus. 

Siden skyene er kjennetegnet ved vertikale luftstrømmer, kan fly oppleve lett til moderat turbulens hvis de passerer slike skyer, men dette innebærer vanligvis ingen fare for flyene. 

## Eksterne lenker
* Flere bilder av castellanus
Jamie Mullan

**Jamie Mullan** (født 10. februar 1988 i Nottingham, England) er en engelsk fotballspiller. Mullan er midtbanespiller, og spiller for den engelske klubben Northwich Victoria.

Mullan spilte tidligere for Manchester Uniteds akademi- og reservelag. Den 8. juni 2007 ble Mullan løst fra kontrakten sin med United. Han var deretter en kort periode i Rochdale, før han gikk til Northwich Victoria i januar 2008.

## Karriere som spiller (alle turneringer)
*Per [[10. juli]] [[2007]]*

## Referanser


## Eksterne lenker
* 
* Spillerprofil hos UEFA.com
HMS «Achilles» (1932)

**HMS «Achilles»** var en britisk krysser, senere overført til Royal New Zealand Navy under navnet HMNZS «Achilles». Den deltok i slaget ved Rio de la Plata i kampen mot «Admiral Graf Spee» i 1939 hvor den ble lettere skadet.

«Achilles» ble i 1941 overført til New Zealand og opererte i Stillehavet fram til 1943, hovedsakelig i eskortetjeneste. Den ble truffet av en bombe 5. januar 1943 og måtte returnere til Portsmouth for reparasjoner. «Achilles» returnerte til tjeneste i mai 1944 i Det indiske hav. Den sluttet seg til British Pacific Fleet i Stillehavet i mai 1945 og deltok blant annet i angrepene på Truk og det japanske fastland. «Achilles» ble solgt til India i 1947 hvor den fikk navnet INS «Delhi», den var operativ inntil 1978 og ble deretter hugget opp.

## Referanser


## Litteratur
* 
* 
* 
* 
* 
## Eksterne lenker
*HMNZS ''Achilles'' at Uboat.net
Stratus

En **stratussky** eller **tåkeskyer** hører til gruppen lave skyer. Navnet kommer av det latinske ordet som betyr «lag», og skyene er nettopp karakterisert ved å være horisontalt strukket ut i et lag, i motsetning til konvektive skyer (cumulus) som er like høye eller høyere enn de er brede. Stratus oppstår når fuktig luft stiger i en stabil atmosfære til et nivå der vanndampen kondenserer. Normalt skjer heving av luften som følge av en værfront som nærmer seg eller når vind blåser mot et fjellmassiv, kalt orografisk stratus. En annen type stratusskyer oppstår når tåke blir varmet opp av solen og begynner å stige. Dette blir kalt tåkestratus. 

Stratus er den laveste av alle skytyper, og kan eksistere mellom bakkenivå og opp til omtrent 2500 meter. De varierer i farge fra mørk grå til nesten hvit. Tykkelsen kan variere fra et par meter til rundt 500 m. Den horisontale utstrekningen er derimot mye større, og stratusskyene kan dekke hundrevis av kvardratkilometer. Stratus som er tykke nok kan gi lett yr eller regn, eller lett snø hvis det er kaldt nok. Stratus som gir nedbør kalles nimbostratus. Skyene består som regel av vanndråper, men er det kaldt nok kan de også inneholde iskrystaller. Skyene gir vanligvis ikke halo med mindre det er iskrystaller i skyen. 

Når stratusskyer oppstår nær bakken kan de skjule terrenget, særlig i fjellområder. Dette har vært årsaken til flere flyulykker. I dag har de fleste fly radar som reduserer faren med stratusskyer. 

I større høyder kan det også dannes stratusskyer, i mellomhøye høyder (altostratus) og i store høyder (cirrostratus).


Fil:Leuchtende Stratuswolke.jpg|Solen skinner gjennom et hull i stratusskydekke
Fil:Stratus.jpg|Stratus
Helsesykepleier

En **helsesykepleier** (tidligere «**helsesøster**») er en autorisert sykepleier med videreutdanning innen helsefremmende og sykdomsforebyggende arbeid for barn og unge 0–20 år og deres familier. I 2018 ble det vedtatt at yrkestittelen skulle endres fra helsesøster til helsesykepleier. Endringen fant sted 1. januar 2019.

Blant hovedarbeidsoppgaver inngår helseundersøkelser, rådgivning, forebyggende psykososialt arbeid, opplysningsvirksomhet og veiledning, hjemmebesøk og oppsøkende virksomhet, samarbeid med skolen om elevenes arbeids- og læringsmiljø, habilitering og individuelle planer, barnevaksineprogrammet, veiledning i samliv, seksualitet og prevensjon. Fagområdene er blant annet barnesykdommer, epidemiologi, hygiene, miljørettet helsearbeide, fødselslære og flere relevante fagområder.

«Søster» i «helsesøster» betød «sykepleier»: tidligere ble sykepleiere allment betegnet som «(syke)søstre». På dansk er betegnelsen *sundhedssygeplejerske*, og Norge valgte å gjøre som Danmark å endre tittelen til helsesykepleier.

Per 2017 var det svært få menn som var helsesøstre. I juni 2019 kunne OsloMet - storbyuniversitetet melde om en økning i antall mannlige studenter på helsesykepleierutdanningen. Utdanningen hadde frem til da bare hatt inntil én mannlig student per kull, mens det var fem menn som startet på studiet høsten 2019.

## Referanser


## Eksterne lenker
* 
* Utdanning.no sin yrkesbeskrivelse av helsesykepleier.
* I en episode fra 9. juni 2019 blir to helsebrødre intervjuet om sine erfaringer, i podkasten Viten og snakkis.
Romanichals

**Romanichals**, eller **Romnichals** (også kalt *English [[Gypsies]]*) er en engelsk folkegruppe som tilhører den samme gren av romanifolket som de norske taterne. Gruppen befinner seg i noen områder av Storbritannia, særlig i England. Grener av folkegruppen kan også finnes i USA og i Australia.

Ordet «Romanichals» kommer fra *Romani chal*, hvor ordet *chal* er angloromani for «kamerat».

Gruppen er antatt kom til Storbritannia på 1500-tallet og er etterkommere etter illes-klanen i det østre Ungarn. De har forbindelse med de walisiske kale-folket som opprinnelig snakket den samme dialekten av romanispråket.

Romanichals har et romanispråk, levesett og kultur som på svært mange måter står de norske taterne nær, og det finnes et mulig slektskap mellom de to gruppene.

## Referanser
Den Gode Hensikt

**Den Gode Hensikt** var et bergensbasert plateselskap som ble opprettet av The Aller Værste! i 1980, og sto bak alle bandets originalutgivelser. Selskapet ga også ut en singel med bandet Schakk før det ble lagt på is, og ikke tatt i bruk igjen før i 1999, da det ga ut KONG KLANGs debutplate.

Foruten å gi ut The Aller Værstes egen musikk, ga Den Gode Hensikt ut singelen *Ute Liv/Ute å se* (1980) med bergensbandet Shjakk.

## Referanser
Sean Evans

**Sean Evans** (født 1987) er en tidligere engelsk fotballtrener og fotballspiller. Han har spilt flere ganger for reservelaget til . Sean spilte som regel venstreving eller spiss.

## Karriere
Evans ble født den 25. september 1987 i Ludlow. Han spilte for  før han ble oppdaget av speidere i  som 16-åring.

Den 27. juni 2008 ble Evans, sammen med fem andre reservelagsspillere, løst fra kontrakten med Manchester United.

I november 2009 signerte han for 

Mens han spilte en kamp i sesongoppkjøringen for  i august 2010, fikk han et alvorlig beinbrudd i leggen, som satte hele fotballkarriere i fare. Etter operasjoner og opptrening med Ludlow, fikk han fornyet tillit hos .

## Trener
Etter 2016/17-sesongen ble det klart at han ville gi seg som trener for damelaget til .
I 2017 ble Evans trener for damelaget til , før han i ble 2018/19 sesongen ble assistenttrener for U18-laget til Shawbury. 17. mai 2019 ble han assistenttrener i Shawbury. I oktober 2021 ble han hovedtrener for Shawbury, etter å ha vært assistenttrener.
I januar 2022 ble han hovedtrener for damelaget til .
Etter 2023/24-sesongen og 15 år som fotballtrener var han ferdig som trener.

## Referanser


## Eksterne lenker
* 
*  Sean Evans' profil på manutd.com
Petrusjka Teater

**Petrusjka Teater** var et teaterkompani som ble opprettet av Tatjana Zaitzow i Trondheim i 1978, og som arbeidet mest med figurteaterforestillinger. Teateret hadde sin siste produksjon, *De tarvelige og en gammel dame*, i 2004.

## Virksomhet

Kompaniet laget teaterproduksjoner for scene og for fjernsyn. Teateret laget dessuten flere utstillinger med figurer, scenografi og arbeidstegninger fra egne produksjoner.  Petrusjka Teater viste sine forestillinger på turnéer og festivaler i hele Skandinavia, Frankrike, Tyskland, Polen, (fhv.) Jugoslavia, Slovenia, Russland, Estland og Canada. Petrusjka Teater og teaterets kunstneriske leder, Tatjana Zaitzow, har mottatt nasjonale og internasjonale priser.

Fra 2005 trappet Petrusjka Teater ned sin egen produksjon, men Tatjana Zaitzow fortsatte å arbeide som figurmaker og scenograf i samarbeid med andre figurteatre: Oslo Nye Dukketeater, Cirka Teater, Nordland Figurteater, Riksteatret og Teater Innlandet.

Da Zaitzow pensjonerte seg, donerte hun alt av Petrusjka Teaters arbeider (figurer, scenografi, plakater, fotos, arbeidstegninger og arbeidsnotater) til Sverresborg Trøndelag Folkemuseum i Trondheim. Intensjonsavtalen gikk ut på å la dette materialet bli mest mulig tilgjengelig for alle, ved å opprette et permanent figurteaterhus med kontinuerlige utstillinger. Pr. 2017 hadde museet ikke klart å realisere denne planen.

Fil:Petrusjka Teater poster 04.jpg|Petrouchka (1999)
Fil:Petrusjka Teater poster 02.jpg|Krim Noir (2001)
Petrusjka Teater poster 03.jpg|Bagasje (1997)
Petrusjka Teater poster 07.jpg|Tivolircus (1981)
Fil:Petrusjka Teater poster 05.jpg|ERT (1992)
Fil:Petrusjka Teater poster 08.jpg|Dukkemakerens drøm (1987)
Fil:Petrusjka Teater poster 06.jpg|Hvit som snø (1985)


## Forestillinger

Petrusjka Teater utviklet, produserte og spilte rundt 20 forestillinger:
* 1979 – *Om Paja* 
* 1981 – *Tivolircus* 
* 1981 – *Johannes Posepilt* 
* 1983 – *Den forlatte dokka*
* 1980/1985 – *Markedsteater I* og *Markedsteater II*
* 1983 – *Cabaret for teaterdukker*
* 1985 – *Hvit som snø* 
* 1987 – *Medusas Hode*
* 1987 – *Dukkemakerens drøm*; dukkeforestilling i tre deler som pr. 2022 er tilgjengelig på NRKs nettsted
* 1988 – *Ravno, en fuglehistorie*
* 1989 – *Aperitif I* 
* 1990 – *Æ byr på eventyr i dag.* Fortellerteater av og med Anne-Grete Bergsland.(ref)
* 1990 – *Hva djævelen nøler i efter?*
* 1992 – *Grand aperitif* 
* 1992 – *Ert* 
* 1995 – *KaféCafé* 
* 1996 – *Aperitif* 
* 1997 – *Bagasje* 
* 1999 – *Petrouchka*
* 2001 – *Krim Noir* 
* 2002 – *Typer&Ting*
* 2004 – *De tarvelige - og en gammel dame*

## Referanser


## Litteratur
*Zaitzow, Tatjana (1988) *Petrusjka teater*. Trondheim, T. Zaitzow

## Eksterne lenker
* Petrusjka Teater i Scenewebdatabasen
Regionalliga

**Regionalliga ** er det fjerde høyeste nivået i tysk fotball.

Etter opprettelsen av Bundesliga I 1963 og fram til opprettelsen av 2. Bundesliga i 1974 var Regionalliga betegnelsen for nest høyeste nivået i Vest-Tyskland. Fra 1994-2008, før innføringen av 3. Liga, var den det tredje høyeste nivået i tysk football. I de 20 årene fra 1974 til 1994 var navnet *Regíonalliga* ikke i bruk.

Siden gjeninnføringen av regionalligaen i 1994 er rekke strukturreformer gjennomført og antall avdelinger har blitt endret flere ganger. Dagens Regioanlliga består av 5 avdelinger (forbundsstatene regionen omfatter i parentes):

• **Regionalliga Nord** 

(Schleswig-Holstein, Niedersachsen,Hamburg,Bremen)

• **Regionalliga Nordost** 

(Sachsen, Sachsen-Anhalt, Thüringen, Brandenburg, Berlin, Mecklenburg-Vorpommern)

• **Regonalliga West** 

(Nordrhein-Westfalen)

• **Regionalliga Südwest** 

(Rheinland-Pfalz, Saarland, Baden-Württemberg, Hessen)

• **Regionalliga Bayern** 

(Bayern)

## Modus
Antall lag i de ulike avdelingene kan variere mellom 16 og 20. I sesongen 2018/19 har alle avdelingene 18 lag.

Fra og med sesongen 2018/19 er reglene for opprykk til 3. Liga endret. Antall lag som rykker opp er økt fra tre til fire. Vinnerne av regionalligaene West og Südwest rykker alltid direkte opp. Fra de tre andre regionalligaene rykker to lag opp. Reglene for hvilke to lag som rykker opp er som følger: I sesongen 2018/19 rykker vinneren av Regionalliga Nordost direkte opp. Vinnerne av Regionalliga Nord og Regionalliga Bayeren må spille kvalifikasjonskamper (hjemme og bortekamp) om den siste opprykksplassen. I neste sesong får Regionalligaen fra det laget som tapte kvalifikasjonen om opprykk en direkte opprykksplass, mens vinnerne av de to andre Regionalligaene må spille kvalifikasjonkamper om den siste opprykksplassen. 
Man vet altså allerede nå at i sesongen 2019/20 må vinneren av Regionalliga Nordost spille kvalifikasjonskamper om opprykk. Motstanderen kommer fra Regionalligaen som vant kvalifikasjonen om opprykk i sesongen 2018/19.

DFB har som mål å redusere antall regionalligaer fra fem til fire, slik at alle regionalligavinnerne rykker direkte opp i framtiden. 

Regelene for nedrykk varierer i de forskjellige gruppene. Grunnen til dette er at hver regionalliga blir administrert av et eget regionalt fotballforbund som individuelt bestemmer reglene for sin liga.

## Resultater

1  rykket opp.
2  rykket opp.
3  rykket opp.
4  rykket opp sammen med .
5  rykket opp.

## Referanser


## Eksterne lenker
* Regionalligainformasjon fra Deutscher Fußball-Bund (DFB) 
* Regionalliga i fotballbladet kicker.de
Pyrocumulus

**Pyrocumulus** er en tett cumulusformet sky som oppstår i forbindelse med store branner, vulkansk aktivitet eller industriell aktivitet (f.eks. varmekraftverk). Skyene oppstår på grunn av intens oppvarming av luften nær overflaten som fører til konveksjon, det vil si at luft strømmer oppover, vanligvis i forbindelse med mye fuktig luft. Fukt fra den omkringliggende luften, og fukt som har fordampet fra brent vegetasjon eller vulkanske gasser, kan lett kondensere på askepartikler. Skyene er ofte grå eller brune, særlig i lavere lag, pga. røyk og aske fra brannen.

Pyrocumulus varierer kraftig i størrelse, fra cumulus humilis til cumulonimbus (Pyro-cumulonimbus). Av og til kan skyene produsere regnbyger som demper eller til og med slukker brannen. Også hagl kan forekomme. Men pyrocumulusskyer inneholder kraftig turbulens som kan føre til kraftige vindkast ved bakken, og dermed også forverre en skogbrann. Store pyrocumulusskyer, særlig de som er dannet i forbindelse med vulkanutbrudd, kan produsere tordenvær. Vi er ikke sikre på hva som forårsaker lyn i disse skyene, men det har trolig sammenheng med den kraftige turbulensen og askepartiklene i skyen. Store pyrocumulusskyer kan strekke seg langt over frysepunktet, og de elektrostatiske egenskapene til is kan også spille en rolle. En pyrocumulussky som kan produsere tordenvær har sannsynligvis utviklet seg til en cumulonimbussky. Dette kan igjen føre til flere lynnedslag som forverrer brannen.

Pyrocumulus er på mange måter dynamisk lik en ildstorm, og ildstormer gir ofte slike skyer. Men hvis luften er svært tørr, forekommer ildstormer uten at det dannes pyrocumulus, og skytypen oppstår ikke bare ved ildstormer.

## Eksterne lenker
* Bilder av pyrocumulus
* Pyrocumulusbilder fra USA 
* Pyrocumulusbilder
* Pyrocumulusbilder fra Australia
Boyash

**Boyash**, også kalt **rudari** eller **lungurari** er en gren av romanifolket i Øst-Europa, på Balkan og Australia, samt i Nord- og Sør-Amerika. De er etterkommere av mennesker som ble tvunget til slaveri fordi de tilhørte romanifolket, og mistet derfor sitt språk (romani) fullstendig.

Blant sigøynere, som gjerne distanserer seg fra boyash-samfunnet, har *boyash* blitt en fellesbetegnelse på alle *stammer* av romanifolket som – i motsetning til de fleste sigøynere – ikke behersker romani.
Fairey Seafox

**Fairey Seafox** var et britisk to-seters sjøfly som så utstrakt bruk som rekognoseringsfly og artilleriobservasjonsfly fra britiske krigsskip under den andre verdenskrig fram til 1942 da det begynte å bli erstattet av Vought OS2U Kingfisher.

En Fairey Seafox fra HMS «Ajax» spilte en viktig rolle ved slaget ved River Plate hvor det dirigerte ildgivningen mot det tyske lommeslagskipet «Admiral Graf Spee».

## Spesifikasjoner

## Eksterne lenker
* Fairey Seafox
Jacqueline Hill

**Jacqueline Hill** (født 17. desember 1929 i Birmingham, død 18. februar 1993 i London) var en britisk skuespillerinne, som er mest kjent for å ha spilt Barbara Wright i *[[Doctor Who]]*. Hun var en av de to første følgesvennene da serien begynte i 1963 og hun spilte i nesten to år. I 1980 returnerte hun til serien, men i rollen som Lexa i historien *[[Meglos (Doctor Who)|Meglos]]*.

Hill ble utdannet på Royal Academy of Dramatic Art og hun debuterte på scenen i London's West End i *The Shrike*. Mange flere roller fulgte i blant *Shop Window*, *Fabian of the Yardi* og *An Enemy of the People* på TV. Det var på denne tiden at hun giftet seg med regissør Alvin Rakoff som, etter at hun insisterte, lot henne spille mot Sean Connery i en av ABC TVs *[[Armchair Theatre]]*-skuespill. Hun ble tilbudt rollen som Barbara Wright i *Doctor Who* etter at hun og produsent Verity Lambert diskuterte rollen på en fest. Etter at hun forlot serien i 1965 sluttet hun som skuespillerinne og fokuserte på å danne en familie. Hun begynte igjen å spille i 1978 og hun spilte blant annet Lady Capulet i BBC Televisions versjon av *[[Romeo og Julie]]*.

## Referanser


## Eksterne lenker
*
Altocumulus lenticularis

**Altocumulus lenticularis** eller bare **lenticularis** er stasjonære linseformede skyer som dannes i middelhøyder, vanligvis rettvinklet på vindretningen. På norsk blir de derfor også kalt **linseskyer**. Skyene er en variant av altocumulus.

Når stabil luft strømmer over en fjellrekke, kan flere storskala stående bølger oppstå på lesiden av fjellet. Dette er ikke alltid synlig, men hvis luften er fuktig nok kan skyer oppstå på bølgetoppene av disse stående fjellbølgene. Fordi fjellrekkene vanligvis har en uregelmessig form, og fordi vinden kan variere i forskjellige nivå, vil det ofte være forskjellig avstand (bølgelengde) mellom bølgetoppene, og skyene oppstår i et uregelmessig mønster. I visse tilfeller kan det derimot oppstå en sammenhengende rekke med lenticularis kjent som bølgeskyer. Av og til er det fuktige og tørrere lag om hverandre i luften over fjellet, og skyene kan oppstå i flere lag oppå hverandre (se bildet øverst til høyre). Disse lagdelte skyene har innimellom blitt feilaktig tatt for å være UFOer. 
Skyene kan oppstå over de fleste fjell rundt om i verden, men de mest dramatiske skyene blir dannet over de store fjellkjedene som Himalaya, Andesfjella og Rocky Mountains. Det må forholdsvis kraftig vind til å for å skape disse skyene, og derfor er skyene også assosiert med kraftig vind på bakkenivå.

Fly prøver å unngå disse skyene på grunn av farlige turbulente rotorsystemer i nærheten av disse skyene, men for seilfly kan disse gi optimale forhold. Dette kommer av at det i forbindelse med stående bølger oppstår store vertikale luftbevegelser, og å finne området der den stigende bevegelsen starter er forholdsvis enkelt i forhold til skyen. Denne typen «bølgeløft» er veldig jevn og kraftig, og seilflyene kan nå opp til store høyder og nå lange avstander. Verdensrekordene for både distanse (over 3000&nbsp;km) og høyde (14 938 m) ble satt under slike forhold.

## Se også
*Orografisk stratus
*Fønvind
HMS «Cumberland» (1926)

**HMS «Cumberland»** var en britisk krysser av «Kent»-klassen. Deltok i jakten på «Admiral Graf Spee» i 1939. I juni 1940 eskorterte hun troppetransportskip i Atlanterhavet før hun i juli deltok i jakten på den tyske raideren «Thor». Med den 1. krysserskvadron deltok hun i «operasjon Menace» i september hvor hun senket det vichy-franske ammunisjonsskipet «Poitiers». I 1941 returnerte hun til England og i perioden 1942-1944 eskorterte hun konvoier i Arktis. I mars 1944 ble hun overført til Det indiske hav hvor hun frem til slutten av den andre verdenskrig deltok i flere operasjoner. Hun forble i tjeneste som øvelsesskip fram til 1958.
Gjesvær

**Gjesvær** (nordsamisk: *Geaissvearra*/*Keaisváhki*; russisk: *Grebeni*) er et gammelt fiskevær i Nordkapp kommune i Finnmark. Gjesvær er et kjent sted i vikingtiden, og er omtalt i Heimskringla til Snorre Sturlason fra 1225  som *Geirsver*.

Som de fleste andre steder i Finnmark, ble all bebyggelse brent ned høsten 1944 under tvangsevakueringen av Finnmark. Gjesvær har i dag ca. 80 innbyggere mens det på begynnelsen av 1970-tallet var om lag 350 innbyggere. Stedet har et fiskebruk og en lokalbutikk, mens barne- og ungdomsskolen ble nedlagt i 2020. Gjesvær kirke fra 1960 ble på slutten av 1990-tallet totalrenovert, og har i dag privat eierskap. Hovednæringen er fiskeri, og fangst av kongekrabbe.

I de senere år er det satset på turisme med fuglesafari til naturreservatet Gjesværstappan, som i dag har en av Norges største sjøfuglkolonier. 

I 1977 ble den 22 kilometer lange fylkesvei 156 ferdigstilt. Dermed hadde Gjesvær fått vegforbindelse til resten av Magerøya. På bakgrunn av dette ble det vurdert som naturlig at kommunegrensen ble flyttet. Dette ble vedtatt i kommunestyrene, og 1. januar 1984 ble Gjesvær og vestlige del av Magerøya overført fra Måsøy kommune til Nordkapp kommune.

## Referanser
Shelta

**Shelta**, også kalt **cant**, **gammon** og **sheldru**, er et språk som snakkes av paveefolket (også  kalt *travellers* og *tinkers*) i Irland, Storbritannia og USA m.fl. Språket er nært knyttet til irsk, som regnes som en del av grunnlaget. 

Shelta er et såkalt *privat* eller *hemmelig* språk, reservert dem som er født inn i paveefolket. Det læres fra fødselen av blant folk, men brukes ikke i skolesammenheng. Ifølge gammel folketro har språket magiske egenskaper, når det brukes på den rette måten av dem som er ekte *[[pavee]]* av blodet.

Shelta hører under den goideliske gren av de keltiske språk. Man regner med at det finnes omkring 86000 mennesker som snakker shelta rundt om i verden, hvorav ca. 6000-25000 bor i Irland. Flere eksperter mener det kan ha oppstått på 1200-tallet, eksempelvis Kuno Meyer (ekspert på keltiske språk) og John Sampson (ekspert på romani).

Språket som sådan kan ha oppstått i regionen rundt Shetland mener flere. Ordet *shelta*, som først dukket opp i litterære kilder i 1882, i boken «The Gypsies» av Charles Leland, kan ha sammenheng med det irske ordet «*siúlta*», som betyr *vandrer* eller *omvandrer*.

## Referanser